КОМИ РЕСПУБЛИКАЛÖН ОЛАНПАС

**«Торъя гражданаöс оланiнöн могмöдöмын социальнöй отсöг сетан форма да пöрадок йылысь» Коми Республикаса Оланпасö вежсьöм пыртöм йылысь**

Примитöма Коми Республикаса

Государственнöй Сöветöн 2009 вося сентябр 24 лунö

**1 статья**. Пыртны «Торъя гражданаöс оланiнöн могмöдöмын социальнöй отсöг сетан форма да пöрадок йылысь» Коми Республикаса Оланпасö (Коми Республикаса государственнöй власьт органъяслöн индöд-тшöктöмъяс, 2007, 1 №, 4660 ст.; 2008, 6 №, 276 ст.) татшöм вежсьöм:

водзкывсö гижны тадзи:

«Тайö Оланпасыс урчитö федеральнöй бюджетлöн сьöм тшöт весьтö оланiнöн могмöдöм кузя гражданаöс, кодъяслы колö бурмöдны олан условиеяс, кодъяс сувтiсны учётö 2005 вося январ 1 лунöдз, кодъяс пырöны «Ветеранъяс йылысь» Федеральнöй оланпаслöн 14, 16 да 21 статьяясöн да «Россия Федерацияын инвалидъясöс социальнöя дорйöм йылысь» Федеральнöй оланпаслöн 17 статьяöн урчитöм категорияясö, а сiдзжö гражданаöс, кодъяслы колö бурмöдны олан условиеяс, кодъяс сувтiсны учётö 2005 вося март 1 лунöдз, кодъяс пырöны «Ветеранъяс йылысь» Федеральнöй оланпаслöн 14, 15, 17 – 19 да 21 статьяясöн урчитöм категорияясö (водзö – граждана, кодъяслы колö бурмöдны олан условиеяссö), социальнöй отсöг сетан мераяслысь форма да пöрадок».

**2 статья**. Тайö Оланпасыс вынсялö сiйöс официальнöя йöзöдан лунсянь.

Коми Республикаса Правительстволы лöсьöдны ассьыс нормативнöй правовöй актъяссö тайö Оланпас серти.

Коми Республикаса Юралысь В.А. Торлопов

Сыктывкар

2009 вося сентябр 30 лун

73-РЗ №

Вудж. Кузнецова Н.А., 1318 пас